

**РЕГЛАМЕНТ**

**НА**

**ФЕСТИВАЛ „МЛАДИТЕ В ТЕАТЪРА”**

**Условия за допускане до селекция:**

* Спектакълът трябва да е създаден през последните две години.
* Режисьорът на спектакъла трябва да бъде дебютант на възраст не повече от 35 години със завършено висше образование в сферата на изпълнителските изкуства или студент последна година.
* Спектакълът трябва да бъде до трета професионална изява на съответния режисьор.
* Право на участие имат професионални държавни, общински, частни и учебни театрални формации, както и неправителствени организации с дейност в сферата на културата.

**Селекция:**

Подборът на участващите спектакли се извършва от селекционер, избран от организаторите на фестивала.

* Подготовка на фестивала и селекция – септември 2025 г;
* Непосредствена организация на събитията – септември 2025 г;
* Провеждане на Фестивала – началото на м. октомври 2025 г.

**Необходими документи:**

* Писмена заявка за включване на спектакъла в селекцията и формуляр за разходи.
* Професионална автобиография на режисьора.
* Информация за дати и места, на които би могъл да бъде гледан спектакълът.
* Видеозапис на спектакъла и снимков материал.

**Финансови условия:**

Фестивалът „Младите в театъра” се ангажира с поемането на разходите по:

* пътните, дневните и нощувките на поканените за участие театрални трупи - за периода на поканата;
* хонорари на гост актьори
* авторски права

Приходите от всички изнесени спектакли получава театърът-домакин за покриване на

разходите по провеждане на срещата.